CELEX: 62009TO0392
Language: sk
Date: 2011-03-02 00:00:00
Title: Uznesenie predsedu Všeobecného súdu z 2. marca 2011.#1. garantovaná a.s. proti Európskej komisii.#Predbežné opatrenie - Hospodárska súťaž - Rozhodnutie Komisie, ktorým sa ukladá pokuta - Banková záruka - Návrh na odklad výkonu - Fumus boni juris - Majetková ujma - Výnimočné okolnosti - Naliehavosť - Zváženie záujmov - Čiastočný a podmienený odklad.#Vec T-392/09 R.

Uznesenie predsedu Všeobecného súdu z 2. marca 2011 – 1. garantovaná/Komisia
      (vec T‑392/09 R)
      „Konanie o nariadení predbežného opatrenia – Hospodárska súťaž – Rozhodnutie Komisie, ktorým sa ukladá pokuta – Banková záruka – Návrh na odklad výkonu – Fumus boni iuris – Majetková ujma – Výnimočné okolnosti – Naliehavosť – Zváženie záujmov – Čiastočný a podmienený odklad“
      1.                     Konanie – Vedľajšie účastníctvo – Konanie o nariadení predbežného opatrenia – Podmienky prípustnosti – Záujem na výsledku
            konania o nariadení predbežného opatrenia – Návrh na vstup vedľajšieho účastníka do konania podaný akcionármi spoločnosti,
            ktorá podala návrh na odklad výkonu – Samostatné právo každého akcionára na vedľajšie účastníctvo bez nevyhnutnosti, aby preukázal
            osobitný záujem vzhľadom na predmet sporu – Neexistencia – Riziko sťaženia priebehu konania o nariadení predbežného opatrenia
            – Zamietnutie návrhu (Štatút Súdneho dvora, článok 40) (pozri body 11, 12, 14 – 16, 18)
      2.                     Konanie o nariadení predbežného opatrenia – Odklad výkonu – Predbežné opatrenia – Podmienky nariadenia – Fumus boni iuris
            – Naliehavosť – Vážna a nenapraviteľná ujma – Kumulatívna povaha – Zváženie dotknutých záujmov – Voľná úvaha sudcu rozhodujúceho
            o nariadení predbežných opatrení (článok 256 ods. 1 ZFEÚ, články 278 ZFEÚ a 279 ZFEÚ; Rokovací poriadok Všeobecného súdu,
            článok 104 ods. 2) (pozri body 20 – 22)
      3.                     Konanie o nariadení predbežného opatrenia – Odklad výkonu – Odklad výkonu rozhodnutia, ktorým sa podniku ukladá pokuta za
            porušenie pravidiel hospodárskej súťaže – Podmienky nariadenia – Fumus boni iuris – Pojem – Nezohľadnenie platobnej schopnosti
            podniku Komisiou v špecifickom sociálnom a hospodárskom kontexte – Situácia, ktorá si vyžaduje podrobné preskúmanie presahujúce
            rámec konania o nariadení predbežného opatrenia – Zahrnutie do pojmu (článok 278 ZFEÚ; Rokovací poriadok Všeobecného súdu,
            článok 104 ods. 2) (pozri body 26 – 28)
      4.                     Konanie o nariadení predbežného opatrenia – Odklad výkonu – Podmienky nariadenia – Vážna a nenapraviteľná ujma – Dôkazné bremeno
            – Majetková ujma – Riziko konkurzu – Povinnosť predložiť konkrétne a presné údaje podložené podrobnými dôkazmi, ktoré verne
            a celkovo preukazujú finančnú situáciu žalobcu – Dodržanie v čase podania návrhu (článok 278 ZFEÚ; Rokovací poriadok Všeobecného
            súdu, článok 104 ods. 2) (pozri body 37 – 39, 46 – 48)
      5.                     Konanie o nariadení predbežného opatrenia – Odklad výkonu – Odklad výkonu povinnosti zriadiť bankovú záruku ako podmienku
            okamžitého nevymáhania pokuty – Podmienky nariadenia – Výnimočné okolnosti – Dôkazné bremeno – Odmietnutie bánk vystaviť takú
            bankovú záruku – Prípustnosť objektívnej nemožnosti získať taký finančný nástroj ako dôkazu (článok 278 ZFEÚ) (pozri body
            40 – 42, 53, 56, 61 – 66)
      6.                     Konanie o nariadení predbežného opatrenia – Odklad výkonu – Odklad výkonu povinnosti zriadiť bankovú záruku ako podmienku
            okamžitého nevymáhania pokuty – Podmienky nariadenia – Vážna a nenapraviteľná ujma – Zohľadnenie finančnej situácie skupiny,
            do ktorej podnik patrí – Nedostatočné spoločenské, finančné a osobné väzby na preukázanie príslušnosti podniku do skupiny
            (článok 278 ZFEÚ; Rokovací poriadok Všeobecného súdu, článok 104 ods. 2) (pozri body 73, 74, 79 – 82)
      7.                     Konanie o nariadení predbežného opatrenia – Predbežné opatrenia – Podmienky nariadenia – Naliehavosť – Zohľadnenie nedostatku
            náležitej starostlivosti žalobcu – Neprípustnosť (článok 279 ZFEÚ; Rokovací poriadok Všeobecného súdu, článok 104 ods. 2)
            (pozri body 86, 87)
      8.                     Konanie o nariadení predbežného opatrenia – Odklad výkonu – Odklad výkonu povinnosti zriadiť bankovú záruku ako podmienku
            okamžitého nevymáhania pokuty uloženej za porušenie pravidiel hospodárskej súťaže – Zváženie všetkých dotknutých záujmov –
            Ukončenie hospodárskej činnosti žalobcu v dôsledku výkonu napadnutého rozhodnutia – Finančné záujmy a verejný záujem Únie,
            ktoré môžu byť lepšie chránené v prípade nariadenia predbežných opatrení – Prednosť záujmov žalobcu – Podmienky, ktoré umožňujú
            zachovať plný účinok napadnutého rozhodnutia (článok 278 ZFEÚ; Rokovací poriadok Všeobecného súdu, článok 104 ods. 2) (pozri
            body 101 – 120)
      9.                     Konanie o nariadení predbežného opatrenia – Odklad výkonu – Predbežné opatrenia – Zmena alebo zrušenie – Podmienka – Zmena
            okolností (Rokovací poriadok Všeobecného súdu, článok 108) (pozri bod 121)
      Predmet
      
         
               Návrh na odklad výkonu rozhodnutia Komisie K(2009) 5791 v konečnom znení z 22. júla 2009 týkajúceho sa konania o uplatnení
                  článku 81 [ES] a článku 53 Dohody o EHP (vec COMP/F/39.396 – Činidlá na báze acetylidu vápenatého a horčíka pre oceliarsky
                  a plynárenský priemysel)
               
            Výrok
      
         
                  1.
               
               
                  
               
               
                  	Návrh na vstup Jaroslava Červenku, Milana Hošeka, Romana Murara, Adriána Vološina, Milana Kasanického a Petra Fratiča do konania
                     ako vedľajších účastníkov sa zamieta.
                  
               
            
         
                  2.
               
               
                  
               
               
                  	Povinnosť žalobkyne, spoločnosti 1. garantovaná a. s., zriadiť v prospech Európskej komisie bankovú záruku zamedzujúcu okamžitému
                     zaplateniu pokuty, ktorá jej bola uložená v článku 2 rozhodnutia Komisie K(2009) 5791 v konečnom znení z 22. júla 2009 týkajúceho
                     sa konania o uplatnení článku 81 [ES] a článku 53 Dohody o EHP (vec COMP/F/39.396 – Činidlá na báze acetylidu vápenatého a horčíka
                     pre oceliarsky a plynárenský priemysel), sa odkladá do doby, kedy nastane prvá z nasledujúcich dvoch udalostí:
                  
               
            –        nadobudnutie splatnosti dlhodobých pôžičiek 11. júla 2012,
      –        vyhlásenie rozsudku, ktorým sa skončí konanie vo veci samej,
      a to pod podmienkami, že:
      –        žalobkyňa po oznámení tohto uznesenia neprevedie priamo ani nepriamo svoj podiel v dcérskej spoločnosti G1 Investment Ltd
         bez predchádzajúceho súhlasu Komisie,
      
      –        v lehote jedného mesiaca od oznámenia tohto uznesenia predloží žalobkyňa predsedovi Všeobecného súdu písomnú dohodu, podľa
         ktorej jej dcérska spoločnosť G1 Investment a dcérska spoločnosť tejto spoločnosti Bounty Commodities Ltd nebudú môcť previesť
         svoj majetok na tretiu osobu bez predchádzajúceho súhlasu Komisie,
      
      –        po oznámení tohto uznesenia zaplatí žalobkyňa Komisii sumu 2,1 milióna eur,
      –        v lehote jedného mesiaca od oznámenia tohto uznesenia a potom každé tri mesiace až do vyhlásenia rozhodnutia vo veci samej
         alebo pri každej udalosti, ktorá by mohla mať vplyv na jej budúcu schopnosť zaplatiť uloženú pokutu, predloží žalobkyňa Komisii
         písomnú správu o vývoji jej majetku a najmä jej dlhodobých investícií.
      
      
         
                  3.
               
               
                  
               
               
                  	O trovách konania bude rozhodnuté neskôr.